**Tettigarctidae** er insekter som utgjør en familie av plantesugere. De er beslektet med familien sangsikader (Cicadidae) og blir sammen med disse plassert i gruppen Cicadoidea. Man kjenner bare to nålevende arter av Tettigarctidae, fra Australia, derimot kjenner man flere fossile arter fra så langt tilbake som trias-tiden. De er trolig en mye eldre gruppe enn den store familien sangsikader, som er ukjente fra fossiler eldre enn tidlig tertiær.

Utseende
--------

Middelsstore, brunlige sikader. De ligner sangsikader (Cicadidae), men skiller seg fra disse ved at hodet er mindre, pronotum større, ved at kroppen er kledt med korte, oppstående hår og ved noen detaljer i vingenes årenett. Hodet er bare omtrent halvparten så bredt som pronotum, som er meget stort og omtrent åttekantet. Det dekker nesten hele ryggsiden av thorax. Vingene er store og gjennomsiktige, brunlige med oppstående hår og tydelig årenett. Beina er forholdsvis spinkle. Bakkroppen er kjegleformet tilspisset. I motsetning til sangsikadene mangler de "ører" (*tympana*) på bakkroppen og lydorganet er lite utviklet.

Levevis
-------

Tettigarctidae er nattaktive og holder seg skjult om dagen. I motsetning til sangsikadene lager de ikke hørbar sang, men kjønnene kommuniserer ved hjelp av vibrasjoner gjennom underlaget. Disse blir fanget opp med spesielle sanseorganer som sitter mellom klørne på føttene. Nymfene lever av sevje.

Systematisk inndeling
---------------------

Overfamilien Cicadoidea består av bare to grupper (familier), foruten sangsikadene, familien Tettigarctidae, som bare omfatter to australske arter. Det er beskrevet minst 13 slekter med bare fossile arter.

**Treliste**
* Orden Nebbmunner (Hemiptera)
	+ underorden **Plantesugere** (Homoptera) (parafyletisk)
		- gruppe **Sikader** (Auchenorrhyncha)
			* delgruppe **Cicadomorpha**
				+ overfamilie Cicadoidea
					- familien Tettigarctidae
						* nålevende arter
							+ *Tettigarcta crinita* Distant, 1883 – sørlige Australia
							+ *Tettigarcta tomentosa* White, 1845 – Tasmania
						* fossile arter
							+ slekten *Architettix* Hamilton, 1990
							+ slekten *Elkinda* Shcherbakov, 1988
							+ slekten *Liassocicada* Bode, 1953
							+ slekten *Liassotettigarcta* Nel m.fl. 1998 – jura, Tyskland og Tunisia
							+ slekten *Prolabanus* Hong, 1982
							+ slekten *Shuraboprosbole* Becker-Migdisova – minst fire arter, jura
							+ *Tettagalma striata* Menon, 2005 – tidlig kritt, Brasil
							+ slekten *Turutanovia* Becker-Midgisova, 1949 – jura, Kasakhstan

Kilder
------

* Menon, F. (2005) New record of Tettigarctidae (Insecta: Hemiptera: Cicadoidea) from the Lower Cretaceous of Brazil. Zootaxa 1087: 53-58.
* Australian Faunal Directory – Tettigarctidae
* Med bilder av de to nålevende artene

Eksterne lenker
---------------

* (en) *Tettigarctidae* i Encyclopedia of Life Rediger på Wikidata

* (en) *Tettigarctidae* i Global Biodiversity Information Facility Rediger på Wikidata

* (en) *Tettigarctidae* hos Fossilworks Rediger på Wikidata

* (en) *Tettigarctidae* hos ITIS Rediger på Wikidata

* (en) *Tettigarctidae* hos NCBI Rediger på Wikidata

* (en) *Kategori:Tettigarctidae* – bilder, video eller lyd på Wikimedia Commons Rediger på Wikidata

* *Tettigarctidae* – detaljert informasjon på Wikispecies Rediger på Wikidata